
Litofán technológia 3D nyomtatással történő alkalmazása, és annak lehetséges katonai vonatkozásai

Kulcsszavak: 3D nyomtatás, litofán technológia
Pályamunkámat a 3D nyomtatás történetének ismertetésével kezdtem, melyből kiderült honnan is indult ez a gyártástechnológia, majd általánosan bemutatom ezt, mely segítségével annak is érthető lesz a munkám aki nem jártas ezen a területen.
Ezt követően részletesen ismertetem a 3D nyomtatás során alkalmazható alapanyagokat és azok tulajdonságait, melyek fontos szerepet játszanak a nyomtatás alapanyag megválasztása során. Legfőbb a PLA, ABS valamint egyéb használható anyagok. Továbbá szó esik a Nemzeti Közszolgálati Egyetem, Hadtudományi és Honvédtisztképző Karának Haditechnikai Tanszék vonatkozásában megtalálható 3D műanyag-, kompozit- és fémnyomtatókról. Ismertettem fontosabb adataikat, paramétereiket és előnyeiket, illetve megállapítottam az előnyét az egyetemen folyó, és a Honvédség számára nagy fontossággal járó tisztképzéshez való hozzájárulását a technológiának. Ismertettem a 3D nyomtatás katonai logisztikában elfoglaló helyét, illetve bemutattam a technológia műveleti területen történő felhasználhatóságát, és ennek korlátozó tényezőit. Itt megállapítottam, hogy a 3D nyomtatás, jó alternatívája lehet a nagy távolságról történő pótalkatrész ellátási láncoknak.
Pályamunkám utolsó részében pedig ismertettem a litofán technológia alkalmazását, történetét, illetve, hogy milyen kísérleteket végeztem annak érdekében, hogy a litofán technológia 3D nyomtatással történő alkalmazása hogyan lehetne alkalmazható a katonaságban. Ennek érdekében három fő nyomtatási kísérlet volt, mely keretein belül egy adott képet nyomtattam különböző értékekkel, adatokkal. Ezután pedig nyomtatásra került a Magyar Honvédségben rendszeresített Mercedes-Benz Unimog 1300 terepjáró tehergépkocsi hátsó lámpájának búrája. Amely a méret tökéletesítése végett többször is nyomtatásra került, majd végső termékként piros PLA-ból is elő lett állítva, ahol kettő különböző átmérőjű kör került különböző mélységben kivágásra, azt szemléltetően, hogy az eltérő vastagság miatt hogyan engedi át a fényt a test.



